KAUNO MIESTO SAVIVALDYBĖS TARYBA

SPRENDIMAS

DĖL KAUNO MIESTO SAVIVALDYBĖS TARYBOS 2011 M. VASARIO 18 D. SPRENDIMO NR. T-91 „DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO IR SOCIALINIŲ PASLAUGŲ SKYRIMO KAUNO MIESTE TVARKOS APRAŠO PATVIRTINIMO“ PAKEITIMO

2017 m. vasario 28 d.	Nr. T-103

Kaunas

Kauno miesto savivaldybės taryba n u s p r e n d ž i a:

Pakeisti Asmens (šeimos) socialinių paslaugų poreikio nustatymo ir socialinių paslaugų skyrimo Kauno mieste tvarkos aprašą, patvirtintą Kauno miesto savivaldybės tarybos 2011 m. vasario 18 d. sprendimu Nr. T-91 „Dėl Asmens (šeimos) socialinių paslaugų poreikio nustatymo ir socialinių paslaugų skyrimo Kauno mieste tvarkos aprašo patvirtinimo“:

1.	Pakeisti 43 punktą ir jį išdėstyti taip:

„43. Socialinių paslaugų skyriaus atsakingas darbuotojas gautus dokumentus pateikia Savivaldybės administracijos direktoriaus įsakymu sudarytai komisijai (toliau – Komisija). Komisija per 30 kalendorinių dienų nuo visų reikalingų dokumentų gavimo dienos priima sprendimą dėl socialinės globos skyrimo, nutraukimo ar sustabdymo senyvo amžiaus asmenims, suaugusiems asmenims ir vaikams su negalia. Komisija sudaroma iš Savivaldybės administracijos darbuotojų. Į Komisijos posėdžius gali būti kviečiami Socialinių paslaugų įstaigų atstovai.“

2.	Pripažinti netekusiais galios 53–60 punktus.

Savivaldybės meras	Visvaldas Matijošaitis